Täna Kristliku Maailma Uudistes -
Õrn vabadus - kui maailm jälgib,
kuidas Liibüa mässulised vabastavad pealinna,
mõtlevad riigi kristlased, mida see koguduse jaoks tähendab .
Pluss - pimedad saladused tuuakse valgusse.
Kuidas misjonipõllul kasvanud lapsed kannatasid hirmsat kuritarvitamist.
Nüüd on neil lootust õiglusele, vabadusele ja paranemisele.
Ja - õhtusöök laulu eest.
Kuidas Hillsong täidab maailma nälga kannatavate vajadusi
ainulaadse teenistusega.
Kristliku Maailma Uudised
Tere tulemast Kristliku Maailma Uudistesse!
Olen Efrem Graham.
Võitlus Liibüa pärast jätkub.
Mässuliste väesalgad kontrollivat suuremat osa Tripolist,
võitlus jätkub Muammar Gaddafile lojaalsete vägedega
tema endise kantsi ümber.
Gaddafi pressiesindaja sõnul on ta turvalises peidupaigas
ja juhatab võitlust mässuliste vastu.
Mässuliste juhid on pakkunud 2 miljonit USD vaevatasu
Gaddafi tabamise eest.
Samal ajal ründasid Briti hävitajad reedel suurt punkrit
Gaddafi kodulinnas, tema suurimas kindlustuses.
NATO on pööranud oma pilgu lojalistide vägedele,
kes võitlevad piirkonnas Liibüa mässulistega.
Liibüa rezhiimi langedes mõtlevad paljud,
mida tulevik sellele Põhja-Aafrika riigile toob.
Liibüa väike kristlaste kogukond on üks kõige haavatavamaid;
evangelism on Liibüas keelatud.
Kristlikku kirjandust tuleb maale toimetada salaja
ja kogudused on piiratud ühe uskonnaga suurlinna kohta.
Todd Nettleton Märtrite Häälest arvab,
et Liibüa kristlaste vabadus on veidi enam kui unistus.
97 protsenti liibüalastest on moslemid.
Isegi rahva poolt valitud valitsus võib olla tugevalt islamistlik
ning kristlaste ja usuvabaduse suhtes ebasõbralik.
Protsess on alles alguses. Loodame rohkemat usuvabadust,
kuid on raske öelda, mis juhtub.
Meiega ühineb CBN'i väliskorrespondent Gary Lane.
Ta käis suvel Liibüas ja kogus meile infot.
- Mida ütled Liibüa kristlaste kohta? Kas on olemas Liibüa kogudus?
- On väga väike Liibüa põliskogudus, mitte üle 200 liikme.
Täpselt pole teada, kuna nad peavad oma usku varjama.
Nad on endised moslemid, võib-olla 2-3 pereliiget,
võõraid nad usaldada ei saa, vahel isegi pereliikmeid.
Nad on salakristlased.
- Mis juhtub salakristlastega, kui nad avastatakse?
- See on nende jaoks väga ohtlik.
2-3 aastat tagasi vahistati kolm Liibüa kristlast,
endised moslemid.
Võiks arvata, et neid süüdistati islamiusu reetmises.
Selle asemel süüdistati neid reetmises.
See on Liibüas pigem poliitiline akt. Seda nähakse riigireetmisena.
Keegi ei taha ju islamist lahkuda. Keegi ei saa mitte olla liibüalane.
Kuidas seda peatada?
- Kuidas on mitte-liibüalastest kristlaste olukord?
- Seal on ilmselt 150-200 000 võõrtöölist, endised kodanikud,
kes kõik teenivad Liibüas Jumalat.
Tripolis ja mõnedes suuremates linnades on kirikud,
peamiselt rooma-katoliku ja kopti kristlased.
Kohtusime mõnede Egiptuse kopti kristlastega.
Nad lubasid meil oma teenistust filmida.
Sellist videot pole kuskil nähtud, kuid nad näitasid meile,
kuidas nemad Jumalat teenivad.
Jumalateenistused on neil oma kirikutes lubatud,
peaasi, et nad ei evangeliseeri.
- Mida saaks nende heaks teha?
- Peame Liibüa kristlaste ja endiste kodanike eest palvetama.
Paluge neile Jumalalt jõudu keset tagakiusu
ja keset praegust võitlust Liibüas ning et nad saaksid lõpuks vabaduse.
- Aitäh, Gary Lane.
Kolmapäeval korraldas USA telesaatejuht Glenn Beck
Jeruusalemmas oma "Vapruse taastamise" ürituse.
Ta teatas ülemaailmsest liikumisest Iisraeli kaitseks.
Chris Mitchell jätkab Jeruusalemmast.
Ligi 2000 toetajat kogunes Jeruusalemma Templimäe varjus
Glenn Becki "Vapruse taastamise" üritusele.
Kuigi mõned kritiseerisid, siis teised iisraellased toetasid üritust,
eelkõige Iisraeli esmaste ohtude valguses.
Iisraelil on palju vaenlasi. Septembris toimub ÜRO-s
hääletus Iisraeli vastu, Palestiina riigi loomiseks.
Ja seepärast ütleme meie siin, et me ei hülga juudi rahvast.
Olen edendanud kristlaste- juutide suhteid 30 aastat.
On hea näha, kuidas teisedki sõnumit rahvaste seas levitavad.
Beck hoiatas ohtlike aegade eest.
Ähvardused tihenevad ja kurjus kasvab. Pimedus langeb.
Tema väitel on Iisrael ja iisraellased vapruse musternäidis,
kuid peaaegu ülemaailmse ja pideva hukkamõistu valguses
ei tohiks Iisrael julgust kaotada.
Ärge kaotage lootust, mu sõbrad. Ärge kaotage enesekindlust.
Olge vaprad! Ammutage vaprust teadmisest,
et Jumal tõi teid siia maale.
Beck kritiseeris ÜRO-d ja rahvusvahelisi inimõigusrühmitusi,
kes rutiinselt Iisraeli hukka mõistavad
ja teatas plaanist algatada juudiriigi kaitseks
globaalne liikumine.
Palun, et nad ühineksid minuga Iisraeli riigi, juudi rahva,
vastutuse ja tõe kaitsel.
Beck kõneleb oma uuest algatusest ka teistel üritustel
Lõuna-Aafrikas, Lõuna-Ameerikas ja pühapäeval Texases.
Chris Mitchell, CBN'i Uudised, Jeruusalem.
Barjäärid murduvad ja elud muutuvad -
kuidas üks uskumatu pastor läks, kuhu isegi politsei kartis minna.
cwnews.org - sinu uudisteallikas internetis,
kust leiad iga päev uudiseid ülemaailmse kiriku kohta,
võid vaadata iganädalast uudistesaadet,
mis on saadaval ka podcast'ina;
võid lugeda reporterite põhjalikke blogisid.
Online uudisteallikas, mis kajastab globaalse koguduse kõiki uudiseid.
www.cwnews.org
Meie maailm liigub uskumatul kiirusel.
Kõikjal kiirustavad inimesed oma sihtpunktidesse,
kuid igaüht meist ootab üks sihtpunkt
ja me kõik seisame silmitsi tähtsaima küsimusega elus -
kus ma veedan oma igaviku?
Oma uues DVD-s "Elu pärast surma" tutvustab Pat Robertson teile
tõelisi inimesi hämmastavate lugudega taevast
ja õudustäratavate kirjeldustega põrgust.
Saate teada, mida Piibel räägib elust pärast surma.
Piibel räägib, et selle, mida silm pole näinud
ega kõrv kuulnud ja mis pole inimese südamesse tõusnud,
on Jumal valmistanud neile, kes Teda armastavad.
"Elu pärast surma" ehitab sinu usku, kui Jumala tõotused elustuvad,
valmistab sind ette igavikuks
ja annab sulle võimsa töövahendi usu jagamiseks lähedastega.
Tahan, et teaksid ilma igasuguse kahtluseta,
et sinu tulevik on igaveseks taevas pitseeritud.
Mind puudutas see, kui väike poiss nägi taevas oma vana-vanaisa.
Mul tekkisid külmavärinad ja kananahk ihule.
See sunnib otsustama, "kummal pool tänavat kõndida".
Need lood on tõelised -
tõelised inimesed tõeliste kogemustega.
See tekitab tahtmise tõesti taevasse pääseda.
See on ilus, aukartustäratav ja väga julgustav.
Iga inimene peaks seda DVD-d vaatama.
"Elu pärast surma" - nüüd saadaval
Kui mõni elurajoon on nii ohtlik, et isegi politsei väldib seda,
mida saavad inimesed teha?
Üks mees oli silmitsi sama väljakutsega,
kui kolis Costa Rica's ohtlikusse slummi.
Tema leitud lahendus muutis rajooni ja ka sadade inimeste saatused.
Stan Jeter jätkab.
Los Guido oli slumm nagu paljud teisedki Lõuna-Ameerikas,
ainult hullem.
Isegi politsei ei saanud sisse, või Punane Rist,
samuti ei saadud siin mingit tööd teha,
isegi mitte arstiabi anda. See piirkond oli ohtlik.
Los Guido ilmus 25 aasta eest ei kuskilt,
kui skvatterid hakkasid ehitama hurtsikuid avalikule maale.
Peagi oli seal 50 000 inimest ja linnavalitsusel kuhjaga peavalu.
Seal puudus infrastruktuur - ei mingeid teid ega kanalisatsiooni.
Selle elanikud nõuavad sotsiaalsest perspektiivist eritähelepanu.
Los Guido sotsiaalprobleemid olid piisavalt tõsised,
et haarata riigi kongressiliikme Carlos Avendano tähelepanu.
Selles kogukonnas on suur hulk negatiivseid elemente:
vaesus, kuritegevust, laste hülgamist ja kõik muud hädad,
mis johtuvad purunenud kodudest ja vägivallast.
1990. aastal toimus Los Guido's muutus paremuse poole.
Linn ja valitsus hakkasid tänavaid asfalteerima
ja paremaid kodusid ehitama.
Noored hakkasid jõukude asemel taas koolis käima.
Mis tõi selle dramaatilise muutuse?
Selles hoones kogunev kogudus on Los Guido transformatsioonis
võtmerolli mänginud.
Viimase 10 aastaga on siin toimunud suured muutused.
Muutus sai alguse kogudusest.
2000. aastal võttis kiratseva koguduse üle
pastor Jorge Fernandez ja andis sellele uue fookuse.
Minu veendumusel ei peaks Kristuse juurde tulev inimene
saama mitte üksnes ustavaks ja ametlikuks koguduse liikmeks,
vaid ka kasulikuks kogukonnale.
Fernandez aitas oma rahval lahkuda kogudusehoone
turvalisest õhkkonnast ja sirutuda slummi probleemsete noorteni.
Alustasime projekti, et päästa noori kodudest, urgastest,
kus nad narkootikume kasutasid.
Läksime, kuhu pääsesime ja kuhu meid lasti
ning rääkisime evangeeliumist.
See hakkas tekitama muutust, nii et kasv, pöördumiste plahvatus,
sõitis meist üle.
Enamus pöördunuid olid noored.
Kasvasin üles selles naabruses.
Olin jõugu liige, kasutasin narkootikume ja alkoholi.
Mind kritiseeriti mu oleku tõttu väga palju.
Tihti tekitasin sõprade asemel vaenlasi.
Kui kohtusin Issandaga, muutus mu elu täielikult.
Kui Michael ja teised temasarnased tulid jõukudest kirikusse,
hakkas kogukond muutuma.
Iga uus noor koguduses on üks noor vähem kuritegevuses,
narkootikumides või prostitutsioonis.
Täna kontrollivad Los Guidot jõukude asemel
kõikjal kogukonnas kohtuvad noortegrupid.
Kogudus on kasvanud 1000 liikme võrra,
kes jätavad maha vanad teed.
Oli 20-30-aastaseid inimesi, kes kasvasid üles, uskudes,
et maailm võlgneb neile midagi, kuid neil pole kellelegi midagi võlgu.
Selle suhtumise muutmine võtab aega.
Öelda: "Ära mõtle sellele, mida sulle tuleb anda,
vaid sellele, mis on sinu panus." Need on shokeerivad mõisted.
Fernandez jätkab tööd vanade hoiakute muutmisega,
mobiliseerib oma kogudust evangeliseerima
ja kogukonna parandamise projekte korraldama.
Linnavalitsus hindab seda koostööd kõrgelt.
Meid ühendavad samad eesmärgid. Töötame samade inimestega
ja kui ühendame oma ressursid, saame seal parimaid tulemusi.
Costa Rica valitsus üllatas hiljuti Los Guido asukaid
suure investeeringuga uute asutuste ehitamiseks,
nagu politseijaoskond, kliinik ja paremad koolid.
Rõhutan selle valitsuse investeeringu juures,
et see on osa kogukonnas kogetavast imest.
Fernandez loodab koos kogudusega korrata sama edu
ka teistes abivajavates kogukondades.
Läksime siit kogukonnast teistesse sarnastesse,
viisime kaasa sama töömudeli ja püüame alustada uusi kogudusi.
Me juba töötamegi selle kallal.
Los Guido muutus alles käib. Kuid mõnede koguduse-
ja riigijuhtide jaoks on õppetund selge.
Kui kogudus läheb kogukonda, juhtub muljetavaldavaid asju.
Me ei tohiks oodata, nagu tavaliselt, et inimesed kirikusse tuleksid,
vaid kirik peab minema inimeste juurde;
evangeeliumi kuulutamine peab muutuma.
Usun, et Los Guido kogukond on selles eeskujuks.
Los Guido'st, Costa Rica'st, Stan Jeter, CBN'i Uudised.
Põlvkonna eest misjonipõllul üles kasvanud lapsed
jagavad esimest korda oma saladusi.
Kuulete nende uskumatuid lugusid kuritarvitamisest
ja mida teenistused teevad selle kordumise takistamiseks.
Küsisime CBN.com kasutajatelt, kuidas muuta kodulehte
kergemini kasutatavaks. Ja me kuulasime.
Siin on väga lihtne lugeda ja liikuda.
Info avaneb tunduvalt kiiremini.
See on palju kiirem.
Kõik, mis mind huvitab, on hiirekliki kaugusel.
Uuel CBN.com lehel leiate kergemini
oma 700-klubi lemmiklood, külalismuusikud
või veebikogukonna ja eriartiklid.
Uut lehekülge naudivad kõik.
Külastage uut CBN.com-i juba täna!
Näeme CBN'is hämmastavaid tulemusi, kui üksteist toetame.
Tahame tänada tuhandeid vaatajaid,
kes on avaldanud soovi ühineda 700-klubiga.
Teie igakuine annetus aitab kõige suuremaid abivajajaid.
Aitate tervendada haigeid, toita näljaseid
ja kuulutada evangeeliumi nii USA-s kui kogu maailmas.
Olete aidanud ja toonud lootust suures hädas olijaile
ning muutnud nende elud igaveseks.
Kui vanemad Kitty hülgasid, läks ta elama vanaema juurde
prügimäele.
Nad sõid prügimäe toidujäätmeid ja püüdsid vältida rotte.
Teie ehitasite neile uue kodu ja alustasite Kitty vanaemale
turu lähedal väikese rõivaäri.
Teie päästsite nad näljast ja hirmust.
Jälgige oma postkasti ja saatke oma lubadused.
Tänavu õpivad miljonid tundma
Jeesuse Kristuse armastust ja päästvat väge.
See on võimalik vaid tänu teile!
Mis juhtub pärast surma?
Hakkasin oma ihust ülespoole tõusma.
Kas taevas ja põrgu on tõelised?
Nägin põlde, kristallselget jõge, mille kaldail olid puud.
Mis määrab minu sihtkoha pärast surma?
Teadsin, et nägin esimesena Jeesust.
Avasta vastused elu tähtsamaile küsimustele
700-klubi DVD-l "Elu pärast surma" -
Tõelised lood 700-klubist - nüüd saadaval!
Ameerika misjonärid on sajandeid evangeeliumi levitanud.
Nüüd kostub mõningate seast kuuldusi tõsistest probleemidest.
Mõnede misjonäride täiskasvanud laste sõnul
kuritarvitati neid misjonipõllul. Nad esindavad 20 erinevat uskkonda.
Mõningad neist raportitest on nüüd uurimise all.
Heather Sells jätkab.
Kari Mikitson oli 1980. aastail väike tüdruk,
kui teda kaitsma pidanud misjonärid teda kuritarvitama hakkasid.
6.-8. eluaastani kasutas mu ühiselamuvanem mind seksuaalselt ära.
Füüsilist kuritarvitamist harrastas enamus õpetajaid
ja ühiselamuvanemaid.
1960. aastail kannatas oma koolis ka filmilõigus nähtud Wess Stafford,
kus personal peksis iga päev õpilasi väikeste üleastumiste eest.
Väikestest asjadest, nagu kortsus voodikattest,
kui oled vaid 6-aastane, piisas peksmiseks.
Tavaline oli ka seksuaalne kuritarvitamine.
Samad inimesed, kes meile Piiblilugusid lugesid,
kuritarvitasid meid vaid hetk pärast tulede kustumist.
Susannah Baker'it kasutati ära 1960.-70. aastail,
kui ta elas koos perega misjonikeskuses Bangladeshis.
Tema sõnul ründas teda naaber ja keskuse arst.
Tema ärakasutaja rääkis hiljem ühele misjoniuurijale
veel ühe teismelise tüdruku ärakasutamisest.
Ta on hetkel Baptistide Maailma Evangeliseerimise Liidu
ulatusliku uurimise keskpunktis.
Ta on väga intelligentne ja kaval mees.
Ta teadis, kuidas jälgi peita.
Mikitson, Stafford ja Baker järgisid ärakasutamist kannatanute
tavalist malli - hoidsid oma õudust aastaid salajas.
Miks? Mikitsoni ja Staffordi puhul rõhusid ärakasutajad
nende lojaalsusele vanemate ja Jumala suhtes.
Meile öeldi, et me ei tohi vanematele koolist midagi negatiivset rääkida,
muidu takistaksime Jumala tööd misjonipõllul.
Nende sõnad olid: "Aafriklased lähevad sinu pärast põrgusse,
kui sa ära räägid."
Keegi ei tea täpselt, kui laiaulatuslik kuritarvitamine
rahvusvahelisel misjonipõllul on. Paljud aga usuvad -
meretagused tingimused on selleks tihti oivalised.
Kuritarvitajad on edukad, kuna misjonärid on isolatsioonis.
Misjonärid on tavaliselt ka usaldusväärsed.
Ja ajaloos pole ühtki kuritarvitajat kohtusse antud.
Endine süüdistaja Boz Tchvidjian uurib nüüd
mittetulundusühingus G.R.A.C.E. välismaal toimunud kuritarvitusi.
Tema juhtis juurdlust New Tribes Mission'i suhtes
ja uurib hetkel ABWE't.
On tohutu kontrollimatu keskkond, kus kuritarvitamine võib levida
ja halvimal juhul saadetakse süüdlane koju.
Mikitson, Stafford ja Baker teatasid kuritarvitamisest
lõpuks oma misjoniagentuuridele ja kohtasid suurt vastuseisu.
Compassion International'i juhiks tõusnud Stafford
kohtus viimaks näost näkku oma endise misjoniühenduse
Christian and Missionary Alliance juhtidega.
Ütlesin: "Olen üks teie lastest, nii et ärge salake seda.
See toimus. Ärge süüdistage ohvreid."
See on Christian and Missionary Alliance'i peakorter,
mis hakkas 1996. aastal esimese protestantliku
misjoniorganisatsioonina uurima ja teadvustama
ulatuslikku kuritarvitamist ühes oma misjoni-internaatkoolidest.
Täna peetakse seda juurdlust katalüsaatoriks,
mis tõukas teisi misjoniagentuure oma juurdlusi algatama.
2009. aastal väljastas United Methodist Church oma raporti.
Järgnesid Presbyterian Church USA ja New Tribes Mission.
Käivad juurdlused Baptistide Maailma Evangeliseerimise Liidu
ja veel kord New Tribes'i suhtes.
Iga juurdluse puhul võttis aastaid,
enne kui kannatajad suutsid veenda agentuure probleemi olemasolus.
Kui peaksime kõike uuesti alustama, tahaksime selles valdkonnas
asju teisiti teha ja võtta lugusid algusest peale väga tõsiselt.
Täna annab kannatanutele jõudu internetikantsel.
Nii Mikitsoni kui Bakeri kannatanuteblogid
saavutasid üleöö tohutu populaarsuse.
Igapäevaste lugejate arv kasvas sadadest tuhandeteni.
Nad on ühinenud - ühe hääle asemel on kümned, vahel kahjuks sajadki.
Kuid see platvorm võib ohvritele uuesti hävingut tuua
vaenuliku suhtumise tõttu asja avalikustamise eest.
Traumaterapeut Beth Parkeri sõnul tuleb oma lugu rääkivat kannatanut kinnitada.
Kui välised allikad seda ei usu, kasvatab see arusaamist,
et võib-olla ma eksin ja maailmal on õigus.
Ohvrite suurim soov on nende kinnitamine ja vabandus.
Asi pole rahas. Kuritarvitamisohvrid ei tule esile,
et kedagi "lüpsta". Asi pole kunagi rahas.
Tchvidjiani sõnul on asi meeleparanduses
mitte ainult kuritarvitajate, vaid ka nende ülevaatajate poolt
ja see aitaks nii kannatanutel kui misjoniagentuuridel edasi minna.
Peaksid tahtma teada kõike oma läbikukkumise kohta,
mitte ainult meeleparanduseks, vaid ka selleks,
et sa kunagi neid vigu ei kordaks.
Täna on misjonihoiakud muutumas ja paljud organisatsioonid
on koostanud uued lastekaitsereeglid, mida selgitab see Alliance'i video.
Praegused selged reeglid on null-tolerants laste kuritarvitamise
ja väärkohtlemise suhtes.
Samuti on 40 misjoniagentuuri ja kristlikku organisatsiooni
loonud laste turvavõrgustiku, mis on töötas välja parimad
käitumisstandardid.
ABWE sõnul on nende endine juurdluse all viibiv arst pedofiil
ja nad kahetsevad avalikult, et teda aastate eest
kohtule või mõnele riiklikule arstiametile üles ei andnud.
Märtsis teatati temast lõpuks Michigani Tervishoiuametite Büroole.
Kuidas edasi, misjoniorganisatsioonid?
Kui palju julgustavad nad kuritarvitamisest teatamist
ja kui agressiivselt püüavad nad kaitsta lapsi
tuntud misjonär-süüdlaste eest?
Kui see oleks toimunud USA-s, kui meid poleks nii kaua vaigistatud,
oleks mitmed neist vangi pandud.
Kui paljud laste kuritarvitajad on veel misjonipõllul?
See on hädaabikutse kristlikule maailmale
ja meie vastusel on igavikuline mõju.
Heather Sells, CBN'i Uudised.
Teisi Kristliku Maailma Uudiseid leiate meie veebilehelt
cwnews.org
Oleme kohe tagasi.
Meie maailm liigub uskumatul kiirusel.
Kõikjal kiirustavad inimesed oma sihtpunktidesse,
kuid igaüht meist ootab üks sihtpunkt
ja me kõik seisame silmitsi tähtsaima küsimusega elus -
kus ma veedan oma igaviku?
Oma uues DVD-s "Elu pärast surma" tutvustab Pat Robertson teile
tõelisi inimesi hämmastavate lugudega taevast
ja õudustäratavate kirjeldustega põrgust.
Saate teada, mida räägib Piibel elust pärast surma.
Piibel räägib, et selle, mida silm pole näinud
ega kõrv kuulnud ja mis pole inimese südamesse tõusnud,
on Jumal valmistanud neile, kes Teda armastavad.
"Elu pärast surma" ehitab sinu usku, kui Jumala tõotused elustuvad,
valmistab sind ette igavikuks
ja annab sulle võimsa töövahendi usu jagamiseks lähedastega.
Tahan, et teaksid ilma igasuguse kahtluseta,
et sinu tulevik on igaveseks taevas pitseeritud.
Mind puudutas see, kui väike poiss nägi taevas oma vana-vanaisa.
Mul tekkisid külmavärinad ja kananahk ihule.
See sunnib otsustama, kummal pool tänavat kõndida.
Need lood on tõelised -
tõelised inimesed tõeliste kogemustega.
See tekitab tahtmise tõesti taevasse pääseda.
See on ilus, aukartustäratav ja väga julgustav.
Iga inimene peaks seda DVD-d vaatama.
"Elu pärast surma" - nüüd saadaval
Kristliku Maailma Uudised -
sinu aken globaalsesse kogudusse.
Lood ärkamisest, -
tagakiusust -
ja kristlike juhtide mõjust.
Vaadake Kristliku Maailma Uudiseid!
Rahvusvaheline bänd Hillsong United
leidis ainulaadse viisi Jumala armastuse levitamiseks.
Nad avaldasid muusikalise dokumentaalfilmi,
mis toob esile kogu maailma inimeste vajadusi
ja kuidas kogudus saaks teenida Kristuse armastusega
praktilisel viisil.
Käisime hiljuti bändiga ringreisil kaasas.
"See puudutab meid kõiki" -
on Hillsong United'i täispika dokumentaalfilmi teema.
Nende missiooniks polevat mitte ainult häid sõnumeid kuulutada,
vaid olla "hea sõnum".
Meie elu Jumalaga algab üles ärgates ja kestab kogu päeva.
Arvan, et iga meie bändiliige on usaldusväärne.
Püüan alati Jeesusega rohkem aega veeta.
Temaga ei saa kunagi liiga palju aega veeta.
Viimased kaks aastat on Hillsong United reisinud läbi
kuus kontinenti ja 42 riiki.
Nad võtsid oma kultuuri-ülese reisi filmilindile,
lootes näidata Jumala armastuse mõju.
Ei ole kõrgemat nime kui Jeesus. Võime usaldada seda nime
ega pea usaldama enda või ühtegi teist nime.
Hillsong United lõpetas äsja oma ringreisi USA-etapi,
kus kohtusime nendega lava taga.
Nad rääkisid CBN'i Uudistele, et Jumal kasutab nende muusikat
puudutamaks inimeste südameid ja neil on au sellest osa saada.
Jumala Vaim on igaühes meist. Me ei pea tööd ise tegema,
võime toetuda Jumala ligiolule.
Meie töö on lihtne - suunata inimeste tähelepanu
neilt endilt ja meilt Tema peale.
Hillsong United teeb ringreisi ajal ka koostööd kohalike kogudustega,
et korraldada igas linnas toidureide.
See olevat vaid üks viis, kuidas kristlased võivad aidata
täita kõige põhilisemaid vajadusi.
See on võimas. Tõstame hääle ja kiidame Jumalat,
aga see on fantastiline nii kaua, kuni mõistame
et meil on kutse midagi muuta.
Vahepeal jätkab Hillsong United oma maailmatuuri
ja loodab puudutada miljonite inimeste elusid,
üks süda korraga.
Igaüks on keegi.
Igaüks on tõeline elu reaalsete lootuste ja hirmudega.
Igaüks on unikaalne ja igaüks elab just sel ajaloohetkel.
Infot ringreisi kuupäevade ja DVD kohta leiate meie kodulehelt
cwnews.org
Aitäh vaatamast. Kohtumiseni järgmisel nädalal!
Jumal õnnistagu teid!
Tõlge: Monika Jaaguri